यह अभयारण्य ४२२.९५ वर्गकिलोमीटर में फैला है, जो जिला मुख्यालय से केवल २६ किलोमीटर, उदयपुर से १०० और चित्तौडगढ़ से करीब ६० किलोमीटर दूर है। यह अद्वितीय अभयारण्य प्रतापगढ़ जिले में, राजस्थान के "दक्षिण-पश्चिम क्षेत्र में अवस्थित" है, जहाँ भारत की तीन पर्वतमालाएं- अरावली, विन्ध्याचल और मालवा का पठार आपस में मिल कर ऊंचे सागवान (Tectona grandis) के वनों की उत्तर-पश्चिमी सीमा बनाते हैं। आकर्षक जाखम नदी, जिसका पानी गर्मियों में भी नहीं सूखता, इस वन की जीवन-रेखा है। 

प्रतापगढ़ इतिहास के आरम्भ से ही प्रकृति की नायाब संपदा से धनी क्षेत्र रहा है। इस के उत्तर-पश्चिमी हिस्से में मूल्यवान सागवान के बड़े सघन जंगल थे, इसलिए अंग्रेज़ी शासन के दौर में इस वन-संपदा के व्यवस्थित देखरेख की गरज से एक अलग "महकमा-जंगलात", १८२८ ईस्वी में कायम किया गया। यहीं ऐसे स्थान भी थे, जहाँ सूरज की किरण आज तक ज़मीन पर नहीं पडी!

स्थानीय लोगों की मान्यता है कि त्रेता युग (रामायण काल) में, राम द्वारा बहिष्कृत कर दिए जाने के बाद सीता ने यहीं अवस्थित महर्षि वाल्मीकि के आश्रम में न केवल निवास किया था, बल्कि उसके दोनों पुत्रों- लव और कुश का जन्म भी यहीं वाल्मीकि आश्रम में हुआ था। यहां तक कि सीता अंततः जहाँ भूगर्भ में समा गयी थी, वह स्थल भी इसी अभयारण्य में स्थित है! 

सेंकडों सालों से सीता से प्रतापगढ़ के रिश्तों के सम्बन्ध में इतनी प्रबल लोक-मान्यताओं के चलते यह स्वाभाविक ही था कि "अभयारण्य का नामकरण सीता के नाम पर" किया जाता.

यहां की सबसे ज्यादा महत्वपूर्ण वन्यजीव प्रजातियों में उड़न गिलहरी और चार सींग वाला चौसिंघा हिरण(four Horned Antelope) उल्लेखनीय हैं। यहां स्तनधारी जीवों की ५०, उभयचरों की ४० और पक्षियों की ३०० से ज्यादा प्रजातियां पाई जाती हैं। भारत के कई भागों से कई प्रजातियों के पक्षी प्रजनन के लिए यहां आते हैं। 

वृक्षों, घासों, लताओं और झाडियों की बेशुमार प्रजातियां इस अभयारण्य की विशेषता हैं, वहीं अनेकानेक दुर्लभ औषधि वृक्ष और अनगिनत जड़ी-बूटियाँ अनुसंधानकर्ताओं के लिए शोध का विषय हैं। वनों के उजड़ने, खेतीबाडी और माही बांध के श्रमिकों द्वारा अतिक्रमण कर लेने से अब वन्यजीवों की संख्या और वन क्षेत्र में कमी आती जा रही है।

आज भी यह प्रतापगढ़ का सर्वाधिक महत्वपूर्ण पर्यटक स्थल है - प्रकृति-प्रेमियों के बीच वनस्पतियों और पशु-पक्षियों की विविधता के लिहाज़ से उत्तर भारत के अनोखे अभयारण्य के रूप में लोकप्रिय हो सकने की अनगिनत संभावनाओं से भरपूर, किन्तु अपेक्षित पर्यटक-सुविधाओं के सर्जन और विस्तार के लिए यह सघन वन-क्षेत्र अब भी पर्यटन और वन विभागों की पहल की बाट जोह रहा है! प्रकृति की इस नायाब निधि को अंधाधुंध अतिक्रमण, क्षरण और मनुष्यों के अनावश्यक हस्तक्षेप से बचाने के लिए इसे राष्ट्रीय उद्यान बनवाने के लिए जिला प्रशासन और वन विभाग के संयुक्त प्रयास किये जा रहे हैं। 

प्रतापगढ़ के प्राचीन गाँव बसाड में बहुत ही पुरानी दत्तात्रेय की एक प्रतिमा है, जो इसी गाँव में कभी खुदाई के दौरान निकली थी। लगभग ५ फिट लम्बी यह ऐतिहासिक प्रतिमा भी दर्शनीय है, लेकिन प्रतापगढ़ में पर्यटन और पुरातत्व-संपदा की अनदेखी के चलते इसका भी समुचित संरक्षण नहीं हो पाया है। जानागढ़ इसी तरह का उपेक्षित दुर्ग है|

श्री चामुण्डा माता जी निमड़ा गांव भल्ला का खेड़ा छोटीसादडी प्रतापगढ़ रोड़ रामदेव जी से 5km दुर बसा हे भल्ला का खेड़ा पुराना नाम निमड़ा गांव 
महामाया चामुण्डा माता जी का मन्दिर भल्ला का खेड़ा भैरुजी बावजी मंदिर पिपलाज माता जी का मन्दिर. और भल्ला का खेड़ा गांव से ,1km दुर चन्दी माता जी का मन्दिर ओर चन्दी माता डेम जो कि बागलीया डेम से भी जाना जाता हे पास मे ही धड़ाउ गाट ओर गुजरी जैसे भी स्थान हे जो कि बड़ी बड़ी चट्टानो से लदा हे

अपराध
पर्यटन-स्थल
प्रतापगढ़ : 'ई-जिले' की तरफ़ प्रस्थान
सन १९०४ में पहली मोटर कार